Pušenje i tuberkuloza: Brži put do smrti
Pušači, a i milioni onih koji u blizini pušača, udišu duvanski dim, mnogo su izloženiji obolijevanju od tuberkuloze
Agresivnim mjerama kontrole i suzbijanja pušenja uveliko će se smanjiti procenat srčanih i plućnih oboljenja uzrokovanih pušenjem, ali i preduprijediti smrt miliona osoba od tuberkuloze, osoba čije je obolijevanje olakšano duvanskim dimom. U nedavno objavljenom izvještaju Svjetske zdravstvene organizacije istaknuto je, pored ostalog, da po prvi put u svijetu opada broj osoba koje obolijevaju i umiru od tuberkuloze. Taj pozitivan trend moglo bi ugroziti pušenje. Naime, skoro jedna petina stanovnika naše planete puši. Pušači, a i milioni onih koji, u blizini pušača, udišu duvanski dim, mnogo su izloženiji obolijevanju od tuberkuloze. To je u najkraćem zaključak obimnog istraživanja kojim se, uz tu konstataciju, upozorava da bi pušenje moglo biti uzrok smrti dodatnih 34 miliona osoba do polovine ovog stoljeća. Napori Svjetske zdravstvene organizacije u borbi protiv tuberkuloze uglavnom su umjereni na utvrđivanje i liječenje oboljelih. Mnogo manje čini se na otklanjanju uzroka, ističe doktor Anthony Fauci, direktor američkog Nacionalnog istituta za alergijska i infektivna oboljenja. On je uvjeren da bi borba protiv tuberkuloze bila efikasnija ako bi se mnogo jasnije razumijevalo zašto ljudi obolijevaju. - kaže gospodin Fauci. Rezultati jednog od tih temeljitih istraživanja, obavljenog širom svijeta u organizaciji univerziteta California iz San Franciska, nedvojbeno ukazuju da je i pušenje, samo po sebi veliki zdravstveni problem, bitan faktor obolijevanja od tuberkuloze. - kaže doktor Stanton Glantz, direktor Centra za istraživanje štetnosti duvana i edukaciju univerziteta California. I on, i mnogi drugi ljekari i stručnjaci, ističu da samo pušenje ne izaziva tuberkulozu, ali naglašavaju da slabljenje imunološkog stanja izazvano pušenjem otvara put plućnim infekcijama i potencijalnoj smtri od tuberkuloze. ističe doktor Glantz. On vjeruje da bi rezultati istraživanja, prvog u svijetu o direktnoj povezanosti pušenja i obolijevanja od tuberkuloze, trebalo da budu od velike koristi svima onima koji vode borbu protiv tuberkuloze. U tom kontekstu on dodaje: Istraživanje u kojem je doktor Glantz aktivno učestvovao, i studija čiji je ko-autor, jasno upozoravaju da će stanje u siromašnim dijelovima svijeta biti pogoršano ako kompanije, veliki proizvođači cigareta nastave nastojati da prošire tržište, da steknu nove ovisnike. U suprotnom, agresivnim mjerama kontrole i suzbijanja pušenja uveliko će se smanjiti procenat srčanih i plućnih oboljenja uzrokovanih pušenjem, ali i preduprijediti smrt miliona osoba od tuberkuloze, osoba čije je obolijevanje olakšano duvanskim dimom.